Publication: Magyar Közlöny
Issue: MK-2011-14 (Year: 2011, Number: 14)
Era: contemporary
Section: Ennek fényében értelmezhetõ a 64/1991. (XII. 17.) AB határozat azon megállapítása, hogy a szabályozás akkor sérti
Paragraph Index: 620

Ennek fényében értelmezhetõ a 64/1991. (XII. 17.) AB határozat azon megállapítása, hogy a szabályozás akkor sérti az emberi méltósághoz való jogot, ha figyelmen kívül hagyja az ember ezen „minõségét”, és megfosztva attól, eszközként vagy tárgyként kezeli. Mindebbõl két következtetés vonható le a szabályozás alkotmányossági vizsgálatára nézve: az alkotmányossági jogsértést nem a személy szubjektumától függõ méltóságérzet megsértése alapozza meg. Figyelemmel a kormánytisztviselõi jogviszony vizsgált törvény által megjelölt tartalmára, egyértelmû az is, hogy a kormánytisztviselõ emberi méltóságából fakadó rendelkezési joga nem korlátozott. Nem lehet eszköz vagy tárgy az ember mindaddig, amíg szabadságában áll rendelkezési jogát gyakorolni, és lehetõsége van a személyiségének kibontakoztatását gátló helyzetbõl szabadulni. A jelen esetben vizsgált, közvetlen alkalmazási kényszert nem, hanem annak csak a lehetõségét megteremtõ szabályról nem állapítható meg elvont módon, hogy az bárkinek az emberi méltóságát ténylegesen sértené. Ilyen megállapításnak legfeljebb konkrét eset(ek) vizsgálata és konkrét körülmények mérlegelése alapján lehetne helye. Az absztrakt normakontroll eljárás azonban erre a vizsgálódásra és megállapításra nem alkalmas. Budapest, 2011. február 15. Dr. Paczolay Péter s. k., alkotmánybíró Dr. Stumpf István alkotmánybíró párhuzamos indokolása Egyetértek a határozat rendelkezõ részével, ugyanakkor a rendelkezõ rész 1. pontjának indokolását csak részben támogatom. Önmagában megalapozott, hogy a kormánytisztviselõk jogállásáról szóló törvénynek a kormánytisztviselõ indokolás nélküli felmentését lehetõvé tevõ rendelkezése az Alkotmány 70. § (6) bekezdésében foglalt közhivatal viseléséhez való jogot sérti. Nem tartom ugyanakkor kellõen megalapozottnak az Alkotmány 2. §

Source: https://magyarkozlony.hu/hivatalos-lapok/8f65c53c3f4493a061b95b7d0b858c0d5b5ad7b5/dokumentumok/944b7ce16c10df93e3a6ade46bf0a37c30262bd8/letoltes